Acelofenak môže zvyšovať krvný tlak
Preco aceloflenak zvysuje tlak cim by sa dal nahradit
Dobrý deň,
ďakujeme za Vašu otázku.
Aceklofenak je nesteroidný protizápalový liek (NSAID), kde patrí aj napr. kyselina acetylsalicylová či ibuprofen. Liečivá z tejto skupiny môžu zvyšovať krvný tlak a nie sú vhodné pri liečbe vysokého krvného tlaku. Vzhľadom na to, že sa jedná o liek viazaný lekárskym predpisom, o vhodnej náhrade musí rozhodnúť predpisujúci lekár, ktorému je známy Váš aktuálny ale aj celkový zdravotný stav.
Prajem pekný zvyšok dňa.
S pozdravom
Mgr. Emma Halás Haluščíková